ช้้างศึก ยู-16 คืนฟอร์ม อัดเสือเหลือง 3-1
แข้ง ช้างศึก จูเนียร์ เยาวชนไทย 16 ปี คืนฟอร์ม กลับมาคว้าชัยชนะเหนือเด็ก เสือเหลือง มาเลเซีย 3-1 ในเกมนัดที่ 2 ของศึกลูกหนังเยาวชน 16 ปีชิงแชมป์ อาเซียนที่กัมพูชา โดยจิณณวัตร รัศมี ยิงเบิ้ลคนเดียว 2 ลูก นัดต่อไปเจอติมอร์ เลสเต ในวันศุกร์ที่ 31 ก.ค.นี้,ทีมเยาวชนไทย ชุดอายุ 16 ปี ลงแข่งนัดที่ 2 ของรอบแรก กลุ่มเอ พบกับมาเลเซีย ในการแข่งขันฟุตบอลชิงแชมป์อาเซียน 16 ปี เอเอฟเอฟ ยู 16 ยูธ แชมเปียนชิพ 2015 เมื่อวันที่ 29 ก.ค.ที่ผ่านมา ที่โอลิมปิก สเตเดียม กรุงพนมเปญ ประเทศกัมพูชา โดยในนัดแรก ไทย แพ้ ลาว 0-1 ส่วนมาเลเซีย ชนะ เวียดนาม 1-0,ไทยเริ่มต้นได้คึกคัก และเพียงแค่นาทีที่ 2 ก็ขึ้นนำ 1-0 จากจังหวะที่สุมนะ สลับเพชร เปิดบอลจากกราบขวามาให้กรวิชญ์ ทะสา ได้โขกจากระยะ 10 หลา บอลย้อนศรเป็นประตู จากนั้นไทยยังคงกดดันได้ต่อเนื่อง นาทีที่ 20 วุฒิชัย คุ่มเคี่ยม วางบอลยาวอย่างแม่นยำ จิณณวัตร รัศมี หลุดกับดักล้ำหน้าแล้วยิงบอลสวนตัวผู้รักษาประตูมาเลเซียเปลี่ยนสกอร์เป็น 2-0,เท่านั้นยังไม่พอ นาทีที่ 34 ไทยหนีห่าง 3-0 จากฟรีคิกทางริมเส้นด้านซ้าย จิณณวัตร รัศมี เหมือนตั้งใจจะเปิดแต่เกมนี้แข้งช้างศึกทำอะไรก็ดูดีไปหมดบอลโค้งมาเสาไกลเสียบเสาเหลี่ยมในเข้าประตูไปอย่างงดงาม ก่อนจะจบครึ่งแรกไทยนำสบาย 3-0,ในช่วงครึ่งหลังไทยยังมีโอกาสที่จะได้ประตูเพิ่มหลายครั้ง แต่ยังจบไม่คม จนมาถึงนาทีที่ 88 มาเลเซียยิงตีไข่แตก จากมูฮัมหมัด บิน จาซี่ ไล่มา 1-3 แต่ก็ทำได้แค่นั้น จบการแข่งขันทีมเยาวชนไทย 16 ปี ชนะเด็กเสือเหลืองไปได้ 3-1,ส่วนผลการแข่งขันอีก 2 คู่ในกลุ่มเอ เวียดนาม ชนะ บรูไน 6-1 และ ลาว ชนะ ติมอร์ เลสเต 3-2 ซึ่งโปรแกรมนัดที่ 3 ของทีมชาติไทย ลงแข่งวันศุกร์ที่ 31 ก.ค. เวลา 15.30 น. พบ ติมอร์ เลสเต ที่อาร์มี่ สเตเดียม
แข้ง ช้างศึก จูเนียร์ เยาวชนไทย 16 ปี คืนฟอร์ม กลับมาคว้าชัยชนะเหนือเด็ก เสือเหลือง มาเลเซีย 3-1 ในเกมนัดที่ 2 ของศึกลูกหนังเยาวชน 16 ปีชิงแชมป์ อาเซียน ที่กัมพูชา
ทีมชาติไทย ยู-16,ช้างศึก,ฟุตบอลทีมชาติไทย,ฟุตบอลชิงแชมป์อาเซียน 16 ปี,เอเอฟเอฟ ยู 16 ยูธ แชมเปียนชิพ 2015,ผลบอล,ข่าวกีฬา,ข่าว,ไทยรัฐออนไลน์